\subsection{Misforståelser}\label{misforståelser}
\subsubsection{Misforståelse mellom Andreas og Jostein (sjette landsbydag)}
Da vi var enige om oppgaven fjerde landsbydag, hadde vi satt i gang og definert
	hvordan hele systemet skulle teknisk sett løses.
Dette gjorde vi i plenum der vi fikk ansvar for en del av systemet og foreslo
	mulige løsninger.
Denne delen av arbeidet var preget av at vi var ivrige, og følte at vi hadde
	dårlig tid.
Andreas hadde foreslått teknologivalget for nettverkslaget i systemet vårt, og
	Andreas og Jostein skulle begynne å få henholdsvis klient- og serverdelen av
	systemet til å fungere.
For å spare tid var det ønskelig å finne et programvarebibliotek som inneholdt
	det vi hadde behov for, fremfor å utvikle noe selv.

Fra femte til sjette landsbydag skulle Jostein forsøke å finne et bibliotek som
	passet, og brukte lang tid på et bibliotek som viste seg å ikke være
	brukbart.
Dette oppdaget vi først midt i sjette landsbydag, og kom av en misforståelse av
	hvordan teknologiene vi hadde valgt skulle fungere i system.

Vi tok opp misforståelsen under grupperefleksjon, men reflekterte ikke så mye om
	det, utover at Jostein sa han ikke hadde satt seg nok inn i teknologien.
Misforståelsen oppstod veldig tidlig i arbeidet, og vi tok den ikke så alvorlig.
Da Andreas og Jostein hadde avklart hvordan det skulle fungere, fortsatte
	Jostein med sin del av nettverkslaget, og Andreas fortsatte med den andre.

\subsubsection{Misforståelse mellom Jostein og Sigurd (niende landsbydag)}
Nettverkslaget til Jostein (med hjelp fra Andreas) skulle kombineres med
	driveren som Sigurd jobbet med.
Dette arbeidet ble startet niende landsbydag.
Det viste seg raskt at det var en misforståelse mellom Sigurd og Jostein på
	hvordan delarbeidet deres skulle kombineres - om Jostein sitt arbeid skulle
	bli en del av programmet til Sigurd eller motsatt.
Det var også misforståelse om hvorvidt Sigurd skulle implementere en bit av
	nettverkslaget og Jostein skulle lage resten - eller om Jostein skulle lage
	alt relatert til nettverk.
Denne misforståelsen kom både av at vi ikke hadde gått gjennom disse detaljene i
	plenum da vi planla systemet og Andreas foreslo teknologien.
Vi var blitt enige om hvor hva vi skulle starte å jobbe med, men vi hadde ikke
	diskutert hvordan delsystemene skulle kombineres.

Sigurd hadde i utgangspunktet trodd at han skulle jobbe med en bit av nettverkslaget, og sa:
\begin{sitat}
Jeg synes ikke vi har en dårlig løsning, men diskusjonen rundt valg av teknologi hadde vært interessant å bli med på.
\end{sitat}
Andreas mente heller at det største problemet som førte til misforståelsen ikke var \emph{valget} av teknologi, men heller hvor detaljert vi gikk gjennom den foreslåtte teknologien. Andreas sa:
\begin{sitat}
Vi foreslo jo teknologier som vi var kjente med, og som vi visste vi kunne få til å fungere.
Det større problemet var at vi ikke diskuterte hvordan de fungerte i detalj før vi satte i gang.
\end{sitat}

Misforståelsen ble på kort sikt løst etter Andreas gikk igjennom hvordan
	teknologien fungerte med Jostein og Sigurd, og Sigurd og Jostein ble enige
	om hvordan deres systemer skulle kombineres i ett.

\subsubsection{Håndtering av misforståelser (12. landsbydag)}

% Situasjon
Etter mer fremdrift i arbeidet måtte resten av systemene vi jobbet på kombineres
	og testes.
Denne delen av arbeidet krevde at alle i gruppa jobbet sammen, fremfor
	inndelingen i undergrupper som vi hadde tidligere.
Sigurd tok initiativ til at vi satte oss ned og diskuterte arkitekturen til
	systemet for å sjekke at alle hadde en korrekt forståelse av hvordan det skulle fungere.
Med tanke på tidligere misforståelser, var alle enige om at dette var et godt
	tiltak.
Det hadde tidligere kommet frem at kanskje ikke alle hadde helt lik forståelse
	av produktets oppbygning.
Under møtet skisserte vi den overordnede arkitekturen til produktet, hvor hver
	enkelt fortalte om sitt delsystem og forklarte hvordan det fungerte og hang
	sammen med resten av systemet.
Her kom det blant annet frem at Torbjørn og Rune hadde gjort ulike antagelser om
	hvordan deres moduler skulle integreres med hverandre, der Torbjørn antok at
	Runes del skulle være en undermodul i hans eget system, og omvendt for Rune.
Denne misforståelsen ble heldigvis fanget opp tidlig nok til at det ikke
	resulterte i betydelig ekstraarbeid.

Etter noen runder rundt bordet, og litt løs diskusjon, kom vi frem til at vi
	alle var enige om at vi som regel hadde jobbet godt i undergrupper, og
	planlagt hver enkelt del av systemet godt.
Problemene våre oppstod der hvor de enkelte delene skulle kombineres og virke sammen.
Jostein uttrykket et ønske om at vi skulle ta flere møter, samt hyppigere ta opp
	ting i plenum.
Vi sa oss alle enige i dette, og vedtok i fellesskap at flere ting bør bli tatt
	opp med hele gruppa samlet.
Dette inkluderte også avgjørelser som ikke påvirket alle sitt ansvarsområde
	direkte, da vi mente at det var spesielt nyttig å kunne trekke på hele
	gruppas kompetanse på dette stadiet i prosjektet.

% Refleksjon
Som sagt hadde vi tidlig en klar arbeidsfordeling.
Hver av oss, enten alene eller med en annen, hadde ansvar for å implementere en del av systemet.
Hvis vi hadde innspill knyttet til hvordan en annens del skulle
	fungerte, så visste vi hvem vi skulle snakke med.
Dette var ikke noe vi hadde tatt opp i plenum, men etter litt diskusjon på
	landsbydag 12, var det dette som best beskrev samarbeidet i denne fasen.
Et positivt resultat av dette er at det medførte få avbrytelser og
	avsporinger.
Å ha få avbrytelser er viktig for å holde konsentrasjonen når programvare utvikles.
Hvis det var en diskusjon rundt et delsystem man ikke var avhengig av, trengte
	man ikke ta del i diskusjonen, og kunne jobbe videre.
Dette må likevel balanseres mot god kommunikasjon i gruppa, som ikke er lett.

De misforståelsene vi har hatt, tyder på at måten vi arbeidet på kunne forbedres.
Misforståelsene har vært et symptom på at kommunikasjonen ikke har vært godt nok.
I vårt tilfelle ble alle misforståelser tatt opp på et tidspunkt før de fikk
	stor betydning, men vi ser at det hadde vært bedre for prosjektet om
	misforståelsene hadde blitt tatt opp før. Det er vanskelig å forutsi i hvor stor grad dette ville påvirket ytelsen til gruppa, og om det ville gjort at vi ikke ble ferdige med det vi planla.

% Teori
Kommunikasjonen kunne vi forbedret ved å i større grad sjekke våre egne antakelser, i tråd med Schwarz grunnregel 1 for effektivt samarbeid
	\cite{Schwarz}.
% Refleksjon
Antakelsen til Andreas var at Sigurd og Jostein kjente til teknologiene han
	foreslo.
% Aksjon
Sigurd og Jostein, samt Torbjørn og Rune hadde antatt hvordan systemet som de
	jobbet med skulle kombineres, uten at dette var diskutert.
At tiltaket med å gjennomgå systemet i plenum avdekket en annen misforståelse
	før den ble et problem, tydet på at tiltaket fungerte og var verdifullt.

